ภาณุเดช วัฒนสุชาติ

**ภาณุเดช วัฒนสุชาติ** (25 กันยายน พ.ศ. 2509) มีชื่อเล่นว่า "ดุ๊ก" เป็นนักแสดง พิธีกรชาวไทย จบการศึกษาระดับมัธยมศึกษาตอนต้นจากโรงเรียนอัสสัมชัญศรีราชา, มัธยมปลายจากโรงเรียนสาธิต "พิบูลบำเพ็ญ" มหาวิทยาลัยบูรพา และจบการศึกษาปริญญาตรีจากคณะนิเทศศาสตร์ มหาวิทยาลัยกรุงเทพ รุ่น 24 / ปีที่สำเร็จการศึกษา 2533

## ประวัติ
เข้าสู่วงการบันเทิงด้วยการประกวดหนุ่มสาวแพรวปี พ.ศ. 2529 รุ่นเดียวกับ แสงระวี อัศวรักษ์และ ริสา หงษ์หิรัญ หลังจากนั้นมีงานถ่ายแบบและเล่นโฆษณา โดยผลงานโฆษณาที่มีชื่อเสียง คือ บัตรเครดิตของไดเนอร์คลับ ในปี พ.ศ. 2533 ร่วมกับ น.อ.(พิเศษ)เพิ่ม หงสกุล (บิดาของ อาภัสรา หงสกุล และ ปวีณา หงสกุล) โดยเล่นเป็นชายหนุ่มที่เดินเข้ามาในร้านขายของ และ น.อ.(พิเศษ) เพิ่ม แสดงเป็นเจ้าของร้าน โดยมีคำพูดที่เป็นประโยคเด็ดที่จดจำได้มาปัจจุบันคือ *"ทั้งร้านเท่าไหร่ ?"*

จากนั้น ภาณุเดช จึงได้เล่นละครโทรทัศน์ทางช่อง 7 เรื่อง ข้าวนอกนา และรับบทนำในเรื่อง สุสานคนเป็น โดยรับบท ชีพ ประกบคู่กับอภิรดี ภวภูตานนท์ ในปี พ.ศ. 2534 เป็นเรื่องที่สร้างชื่อแจ้งเกิดทางจอแก้ว และรับบทร้ายในภาพยนตร์เรื่อง รองต๊ะแล่บแปล๊บ ในปี พ.ศ. 2535 ประกบคู่กับ ทัช ณ ตะกั่วทุ่ง และ วาสนา พูลผล

จากนั้นเป็นต้นมา บทบาทที่ภาณุเดชมักจะได้รับ คือ บทร้ายและตัวประกอบจนเป็นที่รู้จักดี นอกจากนั้นยังเป็นพิธีกรในรายการโทรทัศน์ต่าง ๆ เช่น น้ำใจ ทางช่อง 5 คู่กับ ม.ล.สราลี จิราธิวัฒน์ ในปี พ.ศ. 2538 เป็นต้น

ภาณุเดช วัฒนสุชาติ มีงานอดิเรกที่เจ้าตัวชื่นชอบคือ การออกแบบตกแต่งบ้าน เคยเขียนหนังสือเกี่ยวกับการตกแต่งบ้านออกมาหลายเล่ม ผลงานในระยะหลัง คือ พระเจ้าตะเบ็งชะเวตี้ ในละครโทรทัศน์ทางช่อง 5 เรื่อง กษัตริยา ในปี พ.ศ. 2547 พิธีกร รายการเงาะถอดรูป ทางช่อง 3 ในปี พ.ศ. 2549 และพิธีกรในรายการ ตีท้ายครัว ทางช่อง 3 ในปีเดียวกัน

ปัจจุบัน คุณภาณุเดช วัฒนสุชาติ เป็นนักแสดงและผู้อำนวยการสร้าง บริษัท เงาะถอดรูป จำกัด (Actor and Production Designer)

## ผลงานการแสดง

### ละครโทรทัศน์

### ภาพยนตร์
*2534 เปลวไฟในตะวัน รับบท อาจารย์กอบเกื้อ
*2535 ป้อ สำหรับบางวัน รับบท อาจารย์จอมดุ
*2535 โตแล้วต้องโต๋ (รับเชิญ)
*2535 รองต๊ะแล่บแปล๊บ รับบท ดุ๊กดิ๊ก (รับเชิญ)
*2540 ลับแลคนมหัศจรรย์
*2541 วัยระเริง
*2553 2022 สึนามิ วันโลกสังหาร รับบท นายกรัฐมนตรีไตรภพ
*2555 ความรัก ศรัทธา ปาฏิหาริย์ ซีซั่น 2

### ละครเวที
* 2535 ตะลุยเมืองตุ๊กตา

### โฆษณา
* ฟิตเน่
* บัตรเครดิตไดเนอร์คลับ

## ผลงานพากย์เสียงตัวการ์ตูน
* 2544 บริษัทรับจ้างหลอน(ไม่)จำกัด พากย์เสียงเป็น แรนดอล

## ผลงาน[[:en:Master of ceremonies|พิธีกร]]
* แข่งเลอะ แข่งรอด ช่อง 5
* ท้าทาย ช่อง 5
** ออนไลน์ **
* **พ.ศ. 2565** : รายการ ชุบมือเปิบ ทางช่อง YouTube:AromD Channel ร่วมกับ พลังธรรม กล่อมทองสุข

## รางวัลที่ได้รับ
* รางวัลเมขลา ผู้แสดงบทร้ายชาย จากละคร สุสานคนเป็น ปี 2534

## อื่น ๆ
* กรรมการ มูลนิธิสวัสดิการนักแสดงอาวุโส
* ครูใหญ่รายการ ทรู อะคาเดมี แฟนเทเชีย ซี่ซั่นที่ 2
* พระเอกมิวสิกวิดีโอเพลง รักเอ๋ยรักข้า ของพัชรา แวงวรรณ ต้นฉบับ สวลี ผกาพันธุ์
*พระเอกมิวสิกวิดีโอเพลง คนไม่สำคัญ ของ พลพล
* นักแสดงใน บัลลังก์เมฆ เดอะมิวสิคัล รับบท วาสุเทพ

## อ้างอิง

## แหล่งข้อมูลอื่น
* ประวัติจากเว็บไซต์ nangdee
* ประวัติจากเว็บไซต์ trueaf 

หมวดหมู่:นักแสดงชายชาวไทย
หมวดหมู่:นักแสดงละครโทรทัศน์ชายชาวไทย
หมวดหมู่:นักแสดงภาพยนตร์ชายชาวไทย
หมวดหมู่:นักแสดงชายจากจังหวัดชลบุรี
หมวดหมู่:นักแสดงชายชาวไทยในศตวรรษที่ 20
หมวดหมู่:นักแสดงชายชาวไทยในศตวรรษที่ 21
หมวดหมู่:นายแบบไทย
หมวดหมู่:พิธีกรชาวไทย
หมวดหมู่:นักธุรกิจจากจังหวัดชลบุรี
หมวดหมู่:ยูทูบเบอร์ชาวไทย
หมวดหมู่:บุคคลจากโรงเรียนอัสสัมชัญศรีราชา
หมวดหมู่:บุคคลจากโรงเรียนสาธิต "พิบูลบำเพ็ญ" มหาวิทยาลัยบูรพา
หมวดหมู่:บุคคลจากคณะนิเทศศาสตร์ มหาวิทยาลัยกรุงเทพ
หมวดหมู่:ศิลปินที่เป็นแนวร่วมกปปส.
หมวดหมู่:นักแสดงละครเวทีชายชาวไทย